b"\n_START_ARTICLE_\nCan Moret\n_START_SECTION_\nDescripci\xc3\xb3\n_START_PARAGRAPH_\nEdifici situat a cinquanta metres de l'esgl\xc3\xa9sia de Sant Mart\xc3\xad. \xc3\x89s una casa entre mitgeres, de la que cal destacar la posici\xc3\xb3 respecte a la resta de construccions del carrer, ja que no est\xc3\xa0 al mateix nivell sin\xc3\xb3 que est\xc3\xa0 m\xc3\xa9s endarrerida. \xc3\x89s una casa de pedra, de planta baixa i primer pis, amb una porta d'entrada de dimensions semblants al finestral del primer pis. Aquesta porta principal est\xc3\xa0 envoltada per un encoixinat de carreus i als superiors s'hi pot veure la inscripci\xc3\xb3: JACOBUS VIADER ME FECIT - 1686. Del segon pis destaca la gran finestra emmarcada amb un marc, a la part superior del qual hi ha fris i cornisa. El fris est\xc3\xa0 decorat amb tres elements circulars. Al costat d'aquesta finestra hi ha una altra finestra m\xc3\xa9s petita, creada a partir de quatre grans carreus. El teulat de l'edifici \xc3\xa9s a dues vessants, amb coberta de teules.\n_START_SECTION_\nHist\xc3\xb2ria\n_START_PARAGRAPH_\nA la llinda de la porta hi ha la seg\xc3\xbcent inscripci\xc3\xb3: 1686. Jacobus viader me fecit."